MOSHI พุ่งแรง 6% ทำจุดสูงสุดใหม่ ลุ้นยอดขาย Q1 โตต่อ เคาะเป้า 55 บ.
MOSHI พุ่งแรง 6% ราคาแตะ 51.50 บ. ทำจุดสูงสุดใหม่ ลุ้นยอดขายไตรมาส 1/66 โตต่อ รับอานิสงส์เทศกาลวันเด็กและวาเลนไทน์ รวมไปถึงกิจกรรมทางการตลาด ได้แก่ ชิงรางวัล NCT Concert แนะถือเป้า 55 บ.
MOSHI พุ่งแรง 6% ทำจุดสูงสุดใหม่ ลุ้นยอดขาย Q1 โตต่อ รับอานิสงส์เทศกาลวันเด็กและวาเลนไทน์ แนะถือเป้า 55 บ.
31 มี.ค. 2566

ผู้สื่อข่าวรายงานว่า วันนี้ (31 มี.ค.66) ราคาหุ้นบริษัท โมชิ โมชิ รีเทล คอร์ปอเรชั่น จำกัด (มหาชน) หรือ MOSHI ล่าสุด ณ เวลา 11:30 น. อยู่ที่ระดับ 51.50 บาท บวก 3 บาท หรือ 6.19% สูงสุดที่ระดับ 51.75 บาท ต่ำสุดที่ระดับ 48.75 บาท ด้วยมูลค่าซื้อขาย 79.38 ล้านบาท ทั้งนี้ ราคาหุ้น MOSHI ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 22 ธ.ค.65

โดยก่อนหน้านี้ บล.กสิกรไทย ระบุในบทวิเคราะห์ว่า วางราคาเป้าหมายทางเทคนิค MOSHI ที่ 55 บาท โดย 1.บริษัทตั้งเป้าการเติบโตของรายได้มากกว่า 20% ในปี 66 จากแผนการเปิดสาขา 20 สาขา และอีก 2 standalone stores และ SSSG ระดับสองหลัก จาก 50% ในปี 65 และคาดว่า GPM จะปรับเพิ่มขึ้นจากสัดส่วนสินค้านำเข้าที่เพิ่มขึ้น
รวมทั้ง 2.ทิศทางยอดขายในช่วงไตรมาส 1/66 ยังเติบโตต่อเนื่อง จากเทศกาลวันเด็กและวาเลนไทน์ รวมไปถึงกิจกรรมทางการตลาด ได้แก่ ชิงรางวัล NCT Concert แต่อัตรากำไรขั้นต้นมีทิศทางลดลงจากไตรมาสก่อน จากสัดส่วนสินค้าที่แตกต่างกัน และ 3.มีมุมมองที่ดีต่อการกลับมาของนักท่องเที่ยวและคาดว่านักท่องเที่ยวจีนจะเพิ่มขึ้นในไตรมาส 2/66 เป็นต้นไป นอกจากนี้ยังมีแผนการ launch สินค้าหมวดใหม่อีก 2 หมวดในช่วงไตรมาส 2/66 เพื่อช่วยผลักดัน SSSG ในปีนี้ แนะนำ “ถือ”